laion/Wikipedia-Exotic huggingface dataset:
სამატიის წმინდა გიორგის ეკლესია

სამატიის წმინდა გიორგის ეკლესია (სომხ. Սամաթիոյ Սուրբ Գէորգ Եկեղեցի) — სომხური ეკლესია სტამბოლში, თურქეთი. ნაგებობა აშენდა 1866-1887 წლებში და აღმართულია მეთერთმეტე საუკუნეში აშენებული წმინდა მარიამ პერიბლეპტოსის სახელობის ბიზანტიური ეკლესიისა და მონასტრის ადგილზე. წმინდა მარიამ პერიბლეპტოსადმი მიძღვნილი ეკლესია იყო ერთ-ერთი ყველაზე მნიშვნელოვანი ბერძნული მართლმადიდებლური მონასტერი კონსტანტინოპოლში. 1453 წელს ოსმალების მიერ ქალაქის დაპყრობის შემდეგ ეკლესია გადაეცა სტამბოლში მცხოვრებ სომხურ თემს. ეკლესია მდებარეობს სტამბოლში, ფატიჰის რაიონში, კოჩამუსტაფაფაშას (ისტორიულად სამატია) მეზობლად. ის მდებარეობს გალავნით შემოსაზღვრულ ქალაქში, მარმარილოს ზღვასთან ახლოს. შენობა გარშემო შემოსაზღრულია მაღალი კედლით. მეხუთე საუკუნეში ამ ადგილას იდგა ჰაგიოს სტეფანოზის სახელობის ეკლესია. ეს ეკლესია მდებარეობდა ჰელენანაის სასახლესთან ახლოს. აქ ასევე იყო წყარო, რომლის სახელწოდებინადაც მომდინარეობს ეკლესიის თურქული სახელწოდება („წყლის მონასტერი“). ამ ადგილთან ახლოს პატარა პლატოზე, ბიზანტიის იმპერატორმა რომანოზ III არგიროსმა დააარსა დიდი მონასტერი მიძღვნილი ღვთისმშობლის პერიბლეპტისადმი, სირიაში იმპერატორის უიღბლო ლაშქრობის შემდეგ. იმპერატორმა დიდი თანხა დახარჯა შენობის ასაშენებლად და ამის გამო ის მკაცრად გააკრიტიკეს. რომანოზი აქ დაკრძალეს 1034 წელს. იმპერატორმა ნიკიფორე III ბოტანეიატემ კომპლექსი 1080 წელს შეაკეთა. მისი გადადგომის შემდეგ ნიკიფორე ბერად აღკვეცა ეკლესიაში და სიკდვილის შემდეგ ის აქვე დაკრძალეს. 1204 წელს მეოთხე ჯვაროსნული ლაშქრობის შემდეგ ეკლესია მცირე ხნით ბერძნების კონტროლის ქვეშ იყო, მაგრამ მოგვიანებით გადაეცა ვენეციელ-ბენედიქტინელ ბერებს. ლათინთა იმპერიის განადგურების შემდეგ, მიქაელ VIII პალეოლოგოსმა აღადგინა ეკლესია და სატრაპეზოში დაამატა მოზაიკა, სადაც გამოსახული იყო იმპერატორის მეუღლე თეოდორა და შვილი კონსტანტინე. ეს მოზაიკა განადგურდა 1782 წელს სამატიის დიდი ხანძარის დროს. შენობა 1402 წელს ხანძრის შედეგად დაზიანდა. 1422 წელს ამ მონასტერში ცხოვრობდა იმპერატორი მანუელ II პალეოლოგოსი ეპიდემიისა და ოსმალეთის სულთან მურად II-ის მიერ ქალაქის ალყის დროს. 1453 წელს კონსტანტინოპოლის დაცემის შემდეგ ეკლესია კვლავ ბერძნულ მართლმადიდებლურ ეკლესიას ეკუთვნოდა. მიულერ-ვინერის ცნობით, 1461-1480 წლებში (სომეხთა ჩამოსახლება სამატიაში მოხდა ახ. წ. 1458/862 წლებში), სულთანმა მეჰმედ II-მ ეკლესია სომხურ თემს გადასცა. სხვა წყაროები იუწყებიან, რომ შენობა სომხებს გადაეცათ 1643 წელს სომეხი ქალის, სახელად შივეკარის შუამავლობით, რომელიც სულთან იბრაჰიმ I-ის საყვარელი იყო. ამ პერიოდში აქ რამდენიმე ეკლესია აშენდა. 1722 წელს ეკლესია განაახლა სომეხმა არქიტექტორმა მელდონმა, მაგრამ 1782 წელს ყველაფერი გაანადგურა სამატიის დიდი ხანძრის დროს. ეკლესიას რეკონსტრუქცია ჩატარდა 1804 წელს. შემდეგ 1866-1887 წლებში (1877 წელს მორიგი ხანძრის შემდეგ) ეკლესიას კვლავ ჩაუტარდა რეკონსტრუქცია და ეკლესიასთან ახლოს აშენდა ორი დიდი სკოლა. ამჟამად ეკლესია სწორკუთხა ფორმისაა და მისი გვერდები დაახლოებით ოცდაათი მეტრის სიმაღლსაა. ეკლესიას აქვს აფსიდა ჩრდილო-აღმოსავლეთით და და ასევე სამრეკლო. ინტერიერი მდიდრულად არის გაფორმებული. სამატიის წმინდა გიორგის ეკლესია საიტზე placeandsee.com ↑ Janin (1953), p. 227. ↑ Müller-Wiener (1977) pg. 200 ↑ Ronchey (2010), p. 443 ↑ Müller-Wiener (1977) pg. 200 ↑ Ronchey (2010), p. 443 ↑ Janin (1953), p. 228. ↑ Eyice (1955), p.93.
არტიომ სურკოვი

არტიომ სურკოვი (დ. 15 ოქტომბერი, 1993, სარანსკი) — რუსი ბერძნულ-რომაული სტილით მოჭიდავე სპორტსმენი, რუსეთის ჩემპიონატების პრიზიორი, ოვროპის ნაციათა თასის მფლობელი, 2015 წლის ევროპის თამაშობების ჩემპიონი, ევროპის ორგზის ჩემპიონი, მსოფლიო ჩემპიონატების ჩემპიონი და პრიზიორი, რუსეთის საერთაშორისო კლასის სპორტის ოსტატი, 2020 წელის ტოკიოს საზაფხულო ოლიმპიური თამაშობების მონაწილე. Сурков Артём Олегович. Федерация спортивной борьбы России. დაარქივებულია ორიგინალიდან — 2015-11-17. ციტირების თარიღი: 2015-06-15. Сурков Артём Олегович. infosport.ru. ციტირების თარიღი: 2015-06-15.
მაგომედრასულ გაზიმაგომედოვი

მაგომედრასულ გაზიმაგომედოვი (რუს. Магомедрасул Мухтарович Газимагомедов; დ. 8 აპრილი, 1991, დაღესტანი) — ტინდიელი რუსი თავისუფალი სტილით მოჭიდავე. მსოფლიოს ორგზის ჩემპიონი და თავისუფალი ჭიდაობის სპორტის დიდოსტატი. ეროვნულ დონეზე გაზიმაგომედოვმა მოიგო 2015 წლის რუსეთის ეროვნული ჩემპიონატი თავისუფალი სტილით ჭიდაობაში. მეოთხედფინალში მან მსოფლიოს ჩემპიონი ხეთაგ ცაბოლოვი, ჩრდილოეთ ოსეთიდან დაამარცხა. ფინალში დაამარცხა კრასნოიარსკელი ისრაილ კასუმოვი. 2015 წლის ბაქოში გამართულ პირველ ევროპულ თამაშებზე 70 კგ წონით კატეგორიაში მოიპოვა ოქროს მედალი. მან მოიგო ოქრო 2015 წლის ჭიდაობის მსოფლიო 70 კგ წონით კატეგორიაში, დაამარცხა ირანელი ჰასან იაზდანი. მუხლის ტრავმის შემდეგ იგი დაუბრუნდა ჭიდაობას ივან იარიგინის გრანპრიზე, ფინალურ მატჩში წააგო ფინალში მისი მეტოქე იყო მაგომედ ყურბანალიევი, რომელთანაც დაძაბულ შეხვედრაში დამარცხდა. მოიგო 2015 წელს ლას-ვეგასში გამართული მსოფლიო ჩემპიონატი 70 კგ წონით კატეგორიაში. სამი წლის შემდეგ, 2018-ში მეორედ მოიგო მსოფლიო ჩემპიონატი, რომელიც ბუდაპეშტში ჩატარდა. 2019 წელს 70 კგ წონით კატეგორიაში ბუქარესტში გამართულ ევროპის ჩემპიონატზე მოიპოვა ბრინჯაოს მედალი. ერთი წლის შემდეგ 74 კგ წონით კატეგორიაში რომში გამართულ ევროპის ჩემპიონატზე მოიპოვა ვერცხლის მედალი. 2014 წელს მოიგო გროზნოში ჩატარებული ტურნირი „რამზან კადიროვისა და ადლან ვარაევის თასი“. 2015 წელს მოიგო ალექსანდრ მედვედის საერთაშორისო ტურნირი. 2015 და 2018 წლებში გახდა რუსეთის ჩემპიონი. არის რუსეთის ჩემპიონატის სამგზის ბრინჯაოს მედლის პრიზიორი (2014, 2019, 2021). არის ივან იარაგინის ოქროს გრან პრის ერთგზის ვერცხლის (2018) და ერთგზის ოქროს მედლის (2019) პრიზიორი. 2020 წლის თებერვალში, იტალიის დედაქალაქ რომში გამართულ ევროპის ჩემპიონატზე, 74 კგ-მდე წონით კატეგორიაში, მაგომედრასულმა ჩემპიონის ტიტულისთვის ბრძოლაში წააგო იტალიელ სპორტსმენ ფრანკ ჩამისოსთან და ევროპის ჩემპიონატის ვერცხლის მედალი მოიპოვა. 2020 წლის აპრილში მაგომედრასულს მიენიჭა რუსეთის სპორტის დამსახურებული ოსტატის წოდება. წინასასეზონოდ ვარჯიშობს შერეული საბრძოლო ხელოვნების, MMA-ს ვარსკვლავებთან, რუსტამ ხაბილოვთან და ხაბიბ ნურმაგომედოვთან ერთად. არის კლუბ „SC Bazarganova“-ს წევრი. სხვადასხვა დროს მისი მწვრთნელები იყვნენ: ელდარ ნაჟნუდიმოვი, ფერზულა ისლამოვი და ხაიბულა ხაიბულაევი. მიღებული აქვს მედალი „დაღესტნის რესპუბლიკის სამსახურისთვის“. baku2015.cm დაარქივებული 2015-07-10 საიტზე Wayback Machine. ↑ Gazimagomedov bio's in Baku 2015. baku2015.com. დაარქივებულია ორიგინალიდან — 10 ივლისი 2015. ციტირების თარიღი: 18 June 2015. ↑ Thindian beat world champion. skfo.ru. დაარქივებულია ორიგინალიდან — 18 ივნისი 2015. ციტირების თარიღი: 11 May 2015. ↑ Wrestling Day 6: Baku 2015 - 1st European Games. zimbio.com. ციტირების თარიღი: 18 June 2015. ↑ Одним заслуженным вольником в Дагестане стало больше. დაარქივებულია ორიგინალიდან — 2020-04-17. ციტირების თარიღი: 2021-10-31. ↑ Khabib trains in SC Bazarganova. sk-bazarganova.ru. დაარქივებულია ორიგინალიდან — 8 დეკემბერი 2015. ციტირების თარიღი: 29 November 2012.
ნიკოლოზ გულაევი

ნიკოლოზ გულაევი (დ. 26 თებერვალი, 1918 ― გ. 27 სექტემბერი, 1985) — რუსი სამხედრო პირი, საბჭოთა კავშირის ორგზის გმირი (1943, 1944), ავიაციის გენერალ–ლეიტენანტი (1968). 1938 წლიდან იყო საბჭოთა არმიაში. 1940 წელს დაამთავრა სამხედრო–საავიაციო სასწავლებელი. მეორე მსოფლიო ომის დროს იბრძოდა სტალინგრადის, ვორონეჟის, უკრაინის I და II ფრონტებზე. იყო რგოლის, ესკადრილიის მეთაური, 27-ე გამანადგურებელი ავიაპოლკის შტურმანი. ჩაატარა 240 საბრძოლო გაფრენა, 69 საჰაერო ბრძოლა. პირადად ჩამოაგდო მოწინააღმდეგის 32, ხოლო ჯგუფთან ერთად 3 თვითმფრინავი. 1950 წელს დაამთავრა ჟუკოვსკის სამხედრო–საჰაერო აკადემია, ხოლო 1960 წელს გენშტაბის სამხედრო აკადემია. ქართული საბჭოთა ენციკლოპედია, ტ. 3, თბ., 1978. — გვ. 298. ↑ Гулаев Николай Дмитриевич // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 2.0 2.1 TracesOfWar <a href="https://wikidata.org/wiki/Track:Q98839586"></a>
პეტრე გულაკ-არტემოვსკი

პეტრე გულაკ-არტემოვსკი (დ. 16 იანვარი, 1790 ― გ. 1 ოქტომბერი, 1865, ხარკივი) — უკრაინელი მწერალი. პირველი ნაწარმოები გამოაქვეყნა 1817 წელს. სახელი გაითქვა მემამულეთა გამკრიტიკებელი იგავ–სატირით „პანი და ძაღლი“ (1818). ავტორია სხვა იგავ-არაკებისაც „სოლოპი და ხივრია“ (1819), „მამა და შვილი“, „თევზი“, (1827) ქართული საბჭოთა ენციკლოპედია, ტ. 3, თბ., 1978. — გვ. 298. პეტრე გულაკ-არტემოვსკი — სტატია დიდი რუსული ენციკლოპედიიდან (რუსული) ↑ parish register <a href="https://wikidata.org/wiki/Track:Q932420"></a><a href="https://wikidata.org/wiki/Track:Q34544468"></a>
სიმონ გულაკ-არტემოვსკი

სიმონ გულაკ-არტემოვსკი (დ. 4 თებერვალი, 1813 ― გ. 5 აპრილი, 1873, მოსკოვი) — უკრაინელი საოპერო მომღერალი, ბარიტონი, კომპოზიტორი, არტისტი, დრამატურგი. სწავლობდა კიევის სასულიერო სემინარიაში. ბავშვობიდან მღეროდა კიევის მიტროპოლიტის, შემდეგ ვიკარიუსის გუნდში. 1838 წელს სანქტ–პეტერბურგში გაიცნო მ. გლინკა და მისი ხელმძღვანელობით დაიწყო მზადება საოპერო კარიერისთვის. სწავლა განაგრძო იტალიაში პ. რომანისთან. 1841 წელს შედგა მისი დებიუტი ფლორენციაში. 1842-1864 წლებში იყო სანქტ–პეტერბურგის რუსული საოპერო დასის სოლისტი. პარალელურად გამოდიოდა იტალიის საოპერო თეატრების სპექტაკლებში. 1864-1865 წლებში მღეროდა მოსკოვის დიდი თეატრის სცენაზე. . ჰქონდა ძლიერი, ლამაზი ტემბრის ხმა. მისი მუსიკალური ნაწარმოებებიდან აღსანიშნავია ოპერა „ზაპოროჟიელი დუნაის გაღმა“, რომელიც დაიდგა 1863 წელს სანქტ–პეტერბურგში, მარიამის თეატრში. ოპერის საფუძველია უკრაინული ხალხური სასიმღერო ფოლკლორი. მეგობრობდა ტარას შევჩენკოსთან. ქართული საბჭოთა ენციკლოპედია, ტ. 3, თბ., 1978. — გვ. 298. სიმონ გულაკ-არტემოვსკი — სტატია დიდი რუსული ენციკლოპედიიდან (რუსული) ↑ parish register <a href="https://wikidata.org/wiki/Track:Q932420"></a><a href="https://wikidata.org/wiki/Track:Q34544468"></a> ↑ http://www.ukrweekly.com/old/archive/1998/419821.shtml ↑ 3.0 3.1 http://usa.mfa.gov.ua/en/important+dates ↑ https://doi.org/10.1093/gmo/9781561592630.article.12015 ↑ tombstone <a href="https://wikidata.org/wiki/Track:Q203443"></a> ↑ http://www.dolmetsch.com/cdefsg.htm ↑ http://opera.odessa.ua/en/news/2013/03/1521.html ↑ 8.0 8.1 https://www.findagrave.com/memorial/209158422/semen-stepanovich-hulak-artemovsky
უეფა-ს კონფერენს ლიგა

უეფა-ს კონფერენს ლიგა (ინგლ. UEFA Europa Conference League) — ყოველწლიური საფეხბურთო ტურნირი, რომელიც ტარდება უეფა-ს მიერ ევროპული საფეხბურთო კლუბების მონაწილეობით 2021 წლიდან. უეფა-ს კონფერენს ლიგა ევროპაში რანგით მესამე ტურნირია ჩემპიონთა ლიგისა და ევროპა ლიგის შემდეგ. კლუბების კვალიფიკაცია უეფა-ს კონფერენს ლიგაზე დამოკიდებულია მათ შედეგებზე ეროვნული ლიგისა და ადგილობრივი თასების შეჯიბრებებში. უეფა აქტიურად საუბრობდა 2015 წლიდან ახალი, ევრობაში რანგით მესამე ტურნირის ჩამოყალიბებაზე. ასოციაციის წევრები მიიჩნევდნენ, რომ ამ დონის ტურნირზე გამოსვლით შედარებით დაბალი დონის გუნდებს მიეცემოდათ განვითარების შესაძლებლობა. 2018 წელს, მოლაპარაკებები ისევ განახლდა და საინფორმაციო წყაროები აცხადებდნენ, რომ შეთანხმება უკვე მიღწეული იყო ახალი ტურნირის დაწყების შესახებ. 2018 წლის 2 დეკემბერს, უეფამ გამოაცხადა, რომ ახალი ტურნირი, იმ დროს ცნობილი როგორც "ევროპა ლიგა 2", უნდა დაწყებულიყო 2021-2024 წლების შეჯიბრებების ფარგლებში. ტურნირის ოფიციალური სახელწოდება "UEFA Europa Conference League" უეფამ 2019 წლის 24 სექტემბერს დაამტკიცა. უეფა-ს კონფერენს ლიგის კვალიფიკაცია, ჩემპიონთა ლიგის მსგავსად, დაყოფილია ორ გზად - ჩემპიონთა გზა და ლიგის გზა, თუმცა ჩემპიონთა ლიგისგან განსხვავებით, ჩემპიონთა გზაზე მხოლოდ ის გუნდები იბრძვიან, რომლებმაც დაკარგეს კვალიფიკაცია ჩემპიონთა ლიგის ჯგუფური ეტაპისთის და, შესაბამისად, დაქვეითდნენ პირდაპირ უეფა-ს კონფერენს ლიგაში. ასოციაციათა რეიტინგის დაყრდნობით დგინდება ლიგის გზაზე მონაწილე გუნდების რაოდენობა თითოეული ქვეყნისთვის. გუნდების გადანაწილება დამოკიდებულია ასოციაციათა სარეიტინგო სიაზე. 2021-22 სეზონში, უეფა-ს კონფერენს ლიგის ჯგუფურ ეტაპში გასვლისთვის გუნდი მიიღებს 2,940,000 ევროს. ჯგუფურ ეტაპზე გამარჯვება ფასდება 500,000 ევროთი, ხოლო ფრე 166,000-ით. დამატებით, თითოეული ჯგუფის გამარჯვებული მიიღებს 350,000 ევროს, ხოლო მეორე ადგილოსანი 325,000-ს. 1/32 ეტაპზე გასული გუნდი დამატებით მიიღებს 300,000 ევროს, 1/16-ში 600,000-ს, მეოთხედფინალისტი 1,000,000 ევროს, ხოლო ნახეარფინალისტი 2,000,000-ს. ფინალში წაგებული გუნდი იღებს 3,000,000-ს, ხოლო გამარჯვებული კი 5,000,000 ევროს. პირველი საკვალიფიკაციო ეტაპი: €150,000 მეორე საკვალიფიკაციო ეტაპი: €350,000 მესამე საკვალიფიკაციო ეტაპი: €550,000 პლეი-ოფიდან გამოვარდნა: €750,000 ჯგუფურ ეტაპზე გასვლა: €2,940,000 ჯგუფური მატჩის მოგება: €500,000 ჯგუფურ მატჩში ფრეზე გაყრა: €166,000 ჯგუფში პირველი ადგილი: €650,000 ჯგუფში მეორე ადგილი: €325,000 1/32 ეტაპი: €300,000 1/16 ეტაპი: €600,000 1/4 ფინალი: €1,000,000 ნახევარფინალი: €2,000,000 ფინალისტი: €3,000,000 ჩემპიონი: €5,000,000 ↑ Uefa ponders third competition beneath Champions League and Europa League - ბრიტანული გამოცემა "The Guardian" (16 სექტემბერი, 2015) ↑ "Uefa set to introduce third European club competition from 2021–22" - ბრიტანული გამოცემა "The Guardian" (11 სექტემბერი, 2018) ↑ UEFA Executive Committee approves new club competition - UEFA.COM (2 დეკემბერი, 2018) ↑ Format change for 2020/21 UEFA Nations League - UEFA.com (24 სექტემბერი, 2019) ↑ "UEL2 Access List 2021–24" - UEFA.com (2 დეკემბერი, 2018) ↑ Country coefficients | UEFA Coefficients - UEFA.com (11 ნოემბერი, 2021) ↑ Payments for the qualifying phases - UEFA.com (20 მაისი, 2021)
Superhero (სიმღერა)

„Superhero“ — პოლონელი მომღერლის, ვიკი გაბორის სიმღერა, რომელმაც წარადგინა პოლონეთი 2019 წლის საბავშვო ევროვიზიაზე. სიღერა დაწერა მალგორზატა უსცილოვსკამ, პატრიკ კუმორმა და დომენიკ ბუსკოვსკ-ვოჯტასზეკმა. ოფიციალურად გამოქვეყნდა 2019 წლის 30 სექტემბერს. 2019 წლის 29 სექტემბერს გაბორი პოლონური შიდაშესარჩევის ფინალში გადავიდა, სადაც საკუთარი სიმღერა ,,Superhero" შეასრულა. სიმღერამ ჟიურისა და მაყურებლის მხრიდანაც უმაღლესი შეფასებები დაიმსახურა და შეიდაშესარჩევში გაიმარჯვა. გამარჯვების შემდეგ სიღერამ წარადგინა პოლონეთი 2019 წლის საბავშვო ევროვიზიაზე, რომელიც პოლონეთში ტარდებოდა. კონკურსი ჩატარდა 24 ნოემბერს. ვიკი გაბორი გამოვიდა მე-11 ნომრად, მას მოჰყვნენ ყაზახელი იერზან მაქსიმი და ირლანდიელი ანა კიერნეი. სიმღერამ პროფესიონალი ჟიურისგან 112 ქულა მიიღო და მეორე ადგილზე, ხოლო ტელევოუთინგი მოიგო 166 ქულით, რამაც ჯამში 278 ქულა შეადგინა. სიმღერამ ქულების რეკორდული რაოდენობით კონკურსში გაიმარჯვა. საბავშვო ევროვიზიის ოფიციალური საიტი ოფიციალური კლიპი ↑ Prętnicka, Beata. (15 September 2019) Viki Gabor zwyciężczynią drugiego odcinka "Szansy na sukces"! Polish. OGAE Polska. ციტირების თარიღი: 24 November 2019. ↑ Kurdupski, Michał. (29 September 2019) Wiktoria Gabor reprezentantką Polski na Eurowizję Junior 2019 Polish. Wirtualne Media. ციტირების თარიღი: 24 November 2019. ↑ Herbert, Emily. (24 November 2019) Poland: Viki Gabor wins Junior Eurovision 2019. Eurovoix. ციტირების თარიღი: 24 November 2019. ↑ Muldoon, Padraig. (24 November 2019) Junior Eurovision 2019 results: Poland's Viki Gabor is the winner with "Superhero". Wiwibloggs. ციტირების თარიღი: 24 November 2019. ↑ Viki Gabor wins Junior Eurovision 2019 for Poland!. EBU (24 November 2019). ციტირების თარიღი: 24 November 2019.
ერიკ ტენ ჰაგი

ერიკ ტენ ჰაგი (ნიდერლ. Erik Ten Hag; დ. 2 თებერვალი, 1970, ჰაქსბერხენი, ნიდერლანდები) — ნიდერლანდელი ყოფილი ფეხბურთელი, 2022 წლიდან „მანჩესტერ იუნაიტედის“ მთავარი მწვრთნელი. გრაფსხაფი: (1) ერსტედივიზია (1): 1990–91 ტვენტე: (1) ნიდერლანდების თასი (1): 2000–01 აიაქსი ამსტერდამი: (6) ერედივიზია (3): 2018–19, 2020–21, 2021–22 ნიდერლანდების თასი (2): 2018–19, 2020–21 ნიდერლანდების სუპერთასი (1): 2019 მანჩესტერ იუნაიტედი: (1) ინგლისის ლიგის თასი (1): 2022–23 Voetbal International - Erik ten Hag დაარქივებული 2009-03-11 საიტზე Wayback Machine. ↑ Erik ten Hag. Sky Sports (6 March 2019).
The Best of the Pink Floyd

The Best of the Pink Floyd, აგრეთვე გამოცემული დისკის Masters of Rock სახით — 1970 წელს გამოსული ნაკლებად ცნობილი, დაბალბიუჯეტიანი კრებული, რომელიც შეიცავს ინგლისური პროგრესული როკ-ჯგუფ პინკ ფლოიდის 1967-1968 წლებში ჩაწერილ სიმღერებს. ალბომის პირველი ვერსია გამოვიდა 1970 წელს, ნიდერლანდებში, მოგვიანებით კი უნგრეთში. 1974 წელს შეიმუშავეს მისი ახალი დიზაინი. ამ სახით იგი გამოიცა გერმანიაში, იტალიაში და ნიდერლანდებში. გარეკანზე გამოყენებულია სურათი ალბომიდან Meddle, რომელზეც გილმორის სახის მაგივრად გამოტანილია სიდ ბარეტის ფოტოსურათი. The Best of გამოვიდა მხოლოდ მონო გრამფირფიტის სახით და ამრიგად, მხოლოდ მასზე იყო შესაძლებელი Apples and Oranges-ის მონო ვერსიის მოსმენა. ეს აგრეთვე იყო ერთადერთი გრამფირფიტა, რომელზეც ჩაწერილი იყო It Would Be So Nice, შეცვლილი რადიოეთერისთვის. მასში ნახსენები Daily Standard, გამოცემა Evening Standard-ის მაგივრად. ამჟამად Masters of Rock არ გამოიცემა, თუმცა არსებობს მისი ბევრი მეკობრული ვერსია. ყველა სიმღერა არის ორიგინალური სინგლებიდან, გარდა აღნიშნულისა. Chapter 24 (ალბომიდან The Piper at the Gates of Dawn) – 3:36 Matilda Mother (შეცდომით მითითებულია, როგორც Mathilda Mother; ალბომიდან The Piper at the Gates of Dawn) – 3:03 Arnold Layne – 2:51 Candy and a Currant Bun – 2:38 The Scarecrow – 2:07 Apples and Oranges (სტერეო მიქსი) – 3:01 It Would Be So Nice (ალტერნატიული დაბოლოება) (რიჩარდ რაიტი) – 3:39 Paint Box (სტერეო მიქსი) (რაიტი) – 3:27 Julia Dream (როჯერ უოტერსი) – 2:28 See Emily Play – 2:50 სიდ ბარეტი – გიტარა, ვოკალი დევიდ გილმორი – გიტარა, ვოკალი (Julia Dream და It Would Be So Nice, არ არის მითითებული) ნიკ მეისონი – დასარტყმელი საკრავები, პერკუსია როჯერ უოტერსი – ბას გიტარა, ვოკალი რიჩარდ რაიტი – კლავიშებიანი საკრავები, ფორტეპიანო, ორგანი, ვოკალი (ასევე შეცდომით მითითებულია, რომ უკრავს ბას გიტარაზე) ↑ რულმანი, უილიამ. (2011 [last update])Masters of Rock - Pink Floyd | AllMusic. allmusic.com. ციტირების თარიღი: 6 ივლისი 2011. ↑ Illustrated guide to the unofficial albums, counterfeits and fakes (in Italian) ↑ Fake The Best of the Pink Floyd (1) (in Italian) ↑ Fake The Best of the Pink Floyd (2) (in Italian) ↑ Illustrated guide to fake Pink Floyd picture discs (in English)
ნინო ბაბლიძე

ნინო ბაბლიძე (დ. 1 ნოემბერი, 1942, ქარელი) — ქართველი ექიმი-რეპროდუქტოლოგი, მეცნიერი. მედიცინის მეცნიერებათა კანდიდატი. 1967 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1967 წლიდან მუშაობს იოსებ ჟორდანიას სახელობის ადამიანის რეპროდუქციის სამეცნიერო კვლევით ინსტიტუტში. 1967–1970 წლებში გაიარა ასპირანტურის კურსი კლინიკურ ენდოკრინოლოგიაში. 1970–1973 წლებში იყო ექიმი ენდოკრინოლოგი. 1973 წლიდან ის იყო უფროსი მეცნიერ–თანამშრომელი. 1975–1994 წლებში მუშაობდა ჯანდაცვის სამინისტროში მეცნიერებისა და სამეცნიერო კვლევით დაწესებულებათა სამმართველოში წამყვან სპეციალისტად და სამეცნიერო საბჭოში სწავლულ მდივნად. 1975–1994 წლებში იყო სამეცნიერო ხარისხის მიმნიჭებელი საბჭოს რეპროდუქტოლოგიის სწავლული მდივანი. ავტორია 36 სამეცნიერო ნაშრომის და ეკუთვნის 4 მეთოდური რეკომენდაცია უშვილო ქორწინების პრობლემებზე. ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, თბ.,. 2000, გვ. 26 ნინო ბაბლიძე — საქართველოს ბიოგრაფიული ლექსიკონი
დათა გულუა

დათა გულუა (დ. 21 დეკემბერი, 1984, თბილისი, საქართველო — გ. 27 ოქტომბერი, 2003, თბილისი, საქართველო) — ქართველი პოეტი და ოქროს მედალ „სიტყვიერების დიდოსტატის“ მფლობელი. მისი შემოქმედება უფრო ფართო მასებისათვის ცნობილი გახდა მისი გარდაცვალების შემდეგ. მოგვიანებით მის პატივსაცემად სახელი ეწოდა ქალაქ თბილისის ერთ-ერთ ქუჩას. დათა გულუა 1984 წლის 21 დეკემბერს დაიბადა თბილისში, ბაკურ გულუასა (ქართველი პოლიტიკოსი)  და ნანა გეთიას (ექიმი) ოჯახში. ბავშვობის პირველი სამი წელი, მან გაატარა ქალაქ ფოთში, შემდეგ კი თბილისში გადმოვიდა მშობლებთან ერთად. 2002 წელს დაამთავრა თბილისის I კლასიკური გიმნაზია და წარმატებით ჩააბარა ივანე ჯავახიშვილის სახელობის თბილისის სახელმწიფო უნივერსიტეტის საერთაშორისო სამართლის ფაკულტეტზე. 18 წლის ასაკში 2003 წლის 27 ოქტომბერს გარდაიცვალა ავტოკატასტროფაში. საქართველოს კათალიკოს-პატრიარქ ილია II-ის ლოცვა-კურთხევით დათა გულუა ნარიყალაზე, წმინდა ნიკოლოზის სახელობის ეკლესიის ეზოშია დაკრძალული. გარდაცვალების შემდეგ აღმოჩენილი ორასამდე ხელნაწერი ლექსის საფუძველზე  გამოიცა მისი კრებულები „დავბრუნდი თქვენთან“ - 2004 წელს (პაატა ნაცვლიშვილის გამომცემლობა),  "მე მაინც მიყვარს ის საწაული, თეთრი კვიცივით უცებ რომ გარბის"... - 2009 წელს (გამომცემლობა „პეტიტი“) , ახალგაზრდა პოეტის შემოქმედება ითარგმნა დანიაში, შვედეთში, ესტონეთში, ბულგარეთსა და რუსეთში. 2009 წლის აგვისტოში მწერალთა და მთარგმნელთა საერთაშორისო ფესტივალზე დათა გულუას მიენიჭა ოქროს მედალი, ნომინაციაში „სიტყვიერების დიდოსტატი“ (“Мастер Словестности”), მაღალი პროფესიონალიზმის, ლიტერატურისა და ნაციონალური კულტურის განვითარებისა და წინსვლის საქმეში შეტანილი წვლილისათვის. მწერალთა კავშირის გადაწყვეტილებით, დათა გულუას ლექსები შეტანილია “ქართული პოეზიის ანთოლოგიაში“. 2015 წლის 27 ოქტომბერს ნარიყალაზე მიმავალ ქუჩას „დათა გულუას აღმართი“ ეწოდა. 2009 წელს მიენიჭა მწერალთა და მთარგმნელთა საერთაშორისო ფესტივალი ოქროს მედალი „სიტყვიერების დიდოსტატი“. დათა გულუა: „ნუ გაიმეტებთ ადამიანებს ასე, დაინდეთ!“ დავით გულუას პოეზიის საღამო მზის გამყინვარება - დათა გულუა დაარქივებული 2021-11-01 საიტზე Wayback Machine. ახალგაზრდა პოეტების ასი ლექსი ივერიელი: დათა გულუა დათა გულუას ლექსები საქართველოს საკანონმდებლო მაცნე: ქ. თბილისში, კრწანისის რაიონში, ჯემალ აჯიაშვილის ქუჩასთან მდებარე აღმართისთვის პოეტი დათა გულუას სახელის მინიჭების შესახებ დათა გულუა - საქართველოს ბიოგრაფიული ლექსიკონი ↑ 1.0 1.1 1.2 დათო გულუა - საქართველოს ბიოგრაფიული ლექსიკონი
კონორ მაკგრეგორი

კონორ ენტონი მაკგრეგორი (ირლ. Conchúr Antóin Mac Gréagóir; დ. 14 ივლისი, 1988) — ირლანდიელი შერეული საბრძოლო ხელოვნების მებრძოლი. აბსოლუტური საბრძოლო ჩემპიონატის ყოფილი მებრძოლი. UFC-ის ყოფილი ჩემპიონი მსუბუქ და ქვემსუბუქ წონაში. კრივში პროფესიონალურ დონეზე სადებიუტო ბრძოლაში დამარცხდა ფლოიდ მეივეზერთან. მაკგრეგორი 2021 წლის მონაცემებით შეყვანილია Forbes-ის მაღალანაზღაურებად სპორტსმენთა სიაში, გამოიმუშავა $180 მილიონი. ამავე სიაში შედიოდა 2018 წელს, მაშინ მან სიაში მეოთხე ადგილი დაიკავა გამომუშავებული $99 მილიონით. ESPN ↑ https://imdb.com/name/nm6135552/ ↑ Česko-Slovenská filmová databáze — 2001. <a href="https://wikidata.org/wiki/Track:Q3561957"></a> ↑ https://www.ufc.com/athlete/conor-mcgregor ↑ http://www.ufc.com/fighter/Conor-McGregor ↑ https://www.today.com/news/time-reveals-100-most-influential-people-2017-check-out-full-t110588 ↑ „The most surprising stories behind Conor McGregor's incredible success“. IrishCentral. 13 December 2016. ციტირების თარიღი: 3 September 2017. ↑ Rondina, Steven. (8 April 2018) Conor McGregor Officially Stripped of UFC Title Following UFC 223. ციტირების თარიღი: 7 October 2018 ↑ Event buys. Tapology.com. ციტირების თარიღი: 21 October 2018 ↑ Releases, Forbes Press. Conor McGregor Tops Forbes’ Top 10 List Of The World’s Highest-Paid Athletes For The First-Time Ever en. ციტირების თარიღი: 12 May 2021 ↑ Badenhausen, Kurt. Full List: The World's Highest-Paid Athletes 2018 en. ციტირების თარიღი: 13 May 2021
კოლენქიმა

კოლენქიმა (ბერძ. κολλα — წებო და έγχυμα, სიტყვასიტყვით — ჩამოსხმული, აქ — ქსოვილი) — მცენარის ერთ-ერთი პირველადი ცოცხალი მექანიკური ქსოვილი. მისი პარენქიმული ან წაგრძელებული უჯრედების გარსი არათანაბრად არის გასქელებული. განასხვავებენ კუთხურ, ფირფიტოვან და ფაშარ კოლენქიმას. გვხვდება ორლებნიან მცენარეთა ნორჩი ღეროების პირველად ქერქში. კოლენქიმის უჯრედების კედლები ძირითადად ცელულოზისაგან ან ცელულოზისა და პექტინისაგან შედგება. კოლენქიმა — სტატია ენციკლოპედია ბრიტანიკიდან (ინგლისური) ↑ კოლენქიმა // ქართული საბჭოთა ენციკლოპედია, ტ. 5, თბ., 1980. — გვ. 578.